open-index/open-wikipedia-markdown huggingface dataset:
Sokol Beqo

Sokol Mustafa Beqo ka lindur në Nivicë të Kurveleshit më 1947 në një familje me rrënjë të hershme atdhetare. Gjyshi i tij, Dervishi, ka lënë gjurmë në histori. Edhe babai i të ndjerit, Mustafai, ka qënë një nga trimat e Brigadës VII Sulmuese. Vetë Sokoli kudo që punoi e kontribuoi dëshmoi vetëdije të lartë atdhetare. Ndahet nga Jeta më 2 tetor 2007.
Sadik Kajo

**Sadik Mehmet Kajo** bir i nderuar i fshatit Perisnak të Beratit, lindur në vitin 1917, rridhte nga një familje me emër në tërë Nahijen e Tomorrit. Pjesëtarë të familjes dhe të fisit të tij i kanë dhënë shumë luftës për liri. Jahua ra heroikisht si trimat dhe mbeti Dëshmor i Atdheut. Sadik Kajo pas çlirimit kudo që punoi e militoi dëshmoi ndërgjegje të lartë. Ndarë nga jeta më 27 qershor 2007.
Niko Dhrami

**Niko Miço Dhrami** u lind më 16 shkurt të vitit 1925 në Çorraj të Sarandës në një familje të njohur për traditat e saja të hershme atdhetare. Ai ka qënë një nga trimat e spikatur të Batalionit IV të Brigadës I Sulmuese Partizane. Kudo që marshoi e luftoi tregoi guxim dhe trimëri. Deri në vitin 1956 shërbeu në radhët e Ushtrisë Popullore si ushtarak, ndërsa më pas, po në radhët e Ushtrisë, punoi si civil.
Esat Breshani

**Esat Demo Breshani** u lind në Kallarat të Vlorës më 1923 në një familje atdhetare dhe u nda nga jeta më 28 shtator 2007. Mori pjesë herët në luftën për liri. Në Brigadën XII Sulmuese ka pasur detyrën e komandantit të kompanisë. Mbas çlirimit mbaroi arsimin ushtarak dhe qe komanduar kuadër në organe e reparte të Punëve të Brendshme në rrethet Sarandë, Korçë, Pukë dhe Tiranë. Me daljen në pension u përshi në radhët e organizatës së veteranëve.
Zef Boga

**Zef Marash Boga** u lind në vitin 1928 në Bogë të rrethit të Kurbinit në një familje me tradita të hershme atdhetare. Shtëpia e tij i ka pasur përherë të hapura dyert për militantët e lirisë. Edhe vet Zef Boga ka qënë një nga trimat e Brigadës XXIII Sulmuese Partizane. Mbas çlirimit punoi me përkushtim në ndërmarrje të ndryshmen duke reflektuar e dëshmuar kudo e kurdoherë ndërgjegje të lartë. La mbas një emër dhe një kujtim, që nuk do të harrohen kurrë.
Xhevit Sulçe

**Xhevit Mexhit Sulçe** u lind në Radësh të Skraparit më 7 maj 1929. Ai e vuri armën krahut që në moshën 15 vjeçare dhe u radhit në radhët e Brigadës X Sulmuese. Mbas çlirimit për disa vjet punoi në Perondi të Beratit, ndërsa më pas vazhdoi të kontribuojë në sektorin e Naftës deri sa doli në pension. Për rreth 10 vjet ka qënë kryetar i përkushtuar i organizatës së veteranëve të LANÇ të komunës së Perondisë, sikundër ka qënë edhe anëtar i kryesisë së komitetit të veteranëve të LANÇ të rrethit.
Edmond Haxhinasto

thumb|260px|Edmond Haxhinasto
**Edmond Haxhinasto** lindi në Tiranë, më 16 nëntor 1966.

## Jeta e hershme
Eshtë diplomuar në Universitetin e Tiranës, Fakulteti i Historisë dhe i Filologjisë, në degën Anglisht, në vitin 1989. Në vitin 1996, mori titullin Master në Administrim Biznesi për nivelet Ekzekutive, në Slloveni, ndërsa në vitin 2000, kreu Master në Politikë Publike, nga Shkolla “Woodrow Wilson” e Universitetit Princeton, në SHBA.

## Karriera politike
Në vitin 2004 ishte ndër themeluesit e Levizjes So­cialiste për Integrim, ku ka mbajtur pozicionet e Sek­retarit për Marrëdheniet Ndërkombëtare, Kryetarit të Komitetit Drejtues Kombëtar, si dhe postin e Zëvëndëskryetarit. Z. Haxhinasto është anëtar i Krye­sisë së LSI-së, Sekretar Politik për Qarkun e Elbasanit.

Gjatë viteve 2009–10 ka shërbyer si zëvëndësministër i Punëve Publike dhe Transporteve. Më pas gjatë periudhës 2010–12 ka mbajtur postin e Ministrit të Jashtëm të Re­publikës së Shqipërisë. Nga viti 2012 deri në vitin 2013 ka mbajtur postin e Ministrit të Ekonomisë, Tregtisë dhe Energjisë.

Nga janari 2011 deri në prill 2013, ai mbajti postin e zëvëndës-kryeministrit të Republikës së Shqipërisë.

Ai ka shërbyer në disa detyra të tjera të rëndësishme si: Përfaqësuesi i Qeverisë në Grupin e Menaxhimit të Emergjencave të ngritur për situatën e Refugjatëve kosovarë në Shqipëri, Këshilltar Diplomatik i Kryemi­nistrit të Shqipërisë, i Ngarkuar me Punë i përhershëm në Ambasadën Shqiptare në Beograd.

Në vitin 2013, ai u zgjodh Ministër i Transportit dhe Infrastrukturës i Shqipërisë. Ai e mbajti këtë rol deri në shtator 2016.

## Shiko dhe
* Qeveria Rama-Meta
## Referime
Kol Derragjati

Kol Derragjati u lind në Derragjat të rrethit të Shkodrës në një familje me tradita të hershme atdhetare. Në vitin 1943 në shtëpinë e tij u formua Çeta Partizane e Nënshkodrës. Pjesëtarë të familjes së tij ndihmuan shumë për këtë Çetë. Pjetër Derragjati, pjesëtar i familjes, ishte nënkomandant i Çetës. Kudo që punoi e militoi mbas çlirimit, ai reflektoi ndërgjegje të lartë.
Kastriot Bezati

**Kastriot Bezati** historian, ka qenë drejtor i Qëndrës së Kulturës në Bashkinë e Përmetit. Është e njohur nga media qëndresa e tij e vendosur për të mbrojtur Pallatin e Kulturës së Përmetit nga kisha shoviniste greke dhe kryepeshkopi i saj Janullatos. Puna e tij gjithnjë ka treguar atdhedashuri dhe mirëkuptim me Komunitetin Orthodoks të Shqipërisë. Është kryetar i shoqatës atdhetare kulturore “Përmeti”.
Medardo Rosso

Lindi ne Turin, Itali ne 1858. Ne moshen 12 vjecare levizi me familjen e tij ne Milan. Pasi mbaroi ushtrine, filloi te studionte pikture dhe skulpture tek Akademia Brera ne Milan (1882). Kulmi i karieres se tij ishte viti 1883 kur ai krijoi skulpturen e tij te pare me material parafine (dylle, material me te cilet behen dhe qirinjte). Ne vitin 1889 levizi ne Paris, ku u be shok me Auguste Rodin. Punimet e tij jane shume te njohura ne muzeumet Europiane. Skulpturen e fundit e perfundoi ne Londer ne vitin 1906, titulluar Ecce puer.

Me ne fund ne SHBA, studimi me i rendesishem gjate ketyre 40 viteve te fundit, mbi punimet e Medardo Rosso (1858-1928), nje nga figurat e para te skulptures moderne.
Kjo ekspozite e tij titulluar " Impresionet e dyta" do te prezantohet fillimisht nga Muzeu i Arteve te Universitetit te Harvard (Harvard's Arthur M. Sackler Museum, ekspozita do te zgjase deri ne 26 tetor) ; me pas do te prezantohet nga Muzeu i Arteve ne Saint Louis, Missouri (21 Nentor, 2003 - 29 shkurt, 2004) ; dhe se fundmi do te prezantohet nga Qendra e Skulptures Nasher ne Dallas, Texas (3 prill 2004 deri ne 20 qershor, 2004).

Kjo ekspozite do te perqendrohet ne 5 periudhat me te rendesishme te Roosos :

1. Aetas aurea (Periudha e Floririt) 1886-1887
2. Grande riuse (Grate e medha duke qeshur) 1891
3. Bambino ebreo (Djali çifut) 1892-1893
4. Zanaçiu i librave 1894
5. Ecce puer 1906

Punimet e Rossos dhe teknikat e perdorura ne to shprehin qarte transformimet e artit gjate shek te 19te. Ai kaloi nga detajet reale tek vigorozja, skecet dhe modelet. Ne punimet e tij vihet re perdorimi i dendur i parafines (ne vend te bronxit i cili perdorej me pare).
Mihal Duri

**Mihal Duri** (Erind, 1916 - Domje, 1942) ka qenë veprimtar antifashist, u nderua pas vdekjes me titullin Hero i popullit.

## Jeta 
Në vëllimin "Retë dhe gurët: Intervistë me vetveten" Petro Marko e përshkruan se si burgosën Mihal Durin gjatë kohës kur Marko ishte në burg nga maji i 1940 gjer në marsin e 1942. Në fillim të vitit 1941 shtypte traktet e Grupit Komunist të Korçës që shpërndaheshin në Tiranë.

U vra më 1942 në Domje të Tiranës në një shkëmbim zjarri me autoritetet fashistët.

## Referime
Fjalor i gjuhës shqipe (2006)

**Fjalor i gjuhës shqipe** (viti 2006). Fjalor për të gjithë me rreth 48,000 fjalë. Autorë: Jani Thomai, Miço Samara, Pavli Haxhillari, Hajri Shehu, Thanas Feka, Valter Memisha, Artan Goga. Botuese: Akademia e Shkencave e Shqipërisë: Instituti i Gjuhësisë dhe i Letërsisë. Vendi & Viti: Tiranë, 2006. Faqe 1252. ISBN 99943-817-5-X
Jani Thomai

**Jani Thomai** është arsimtar, gjuhëtar dhe albanolog shqiptar.

Jani Thomai ka lindur më 2 shkurt të vitit 1935 në Seman të Fierit, mësimet e para i mori në vendlindje, ato të mesme – në Shkodër, ndërsa të lartën – në Tiranë. Më 1958, kur mbaroi studimet e larta, filloi punë në Institutin e Historisë e të Gjuhësisë, në sektorin e leksikologjisë e të leksikografisë. Më 1967 merr gradën “Kandidat i shkencave filologjike”, kurse më 1984 - “Doktor i shkencave filologjike”. Titullin “Profesor” e mer më 1994. Në vitin 2003 zgjidhet anëtar i Akademisë së Shkencave të Republikës së Shqipërisë. Nga pena e Tij janë shkruar 148 punime shkencore, të botuara jo vetëm në Shqipëri e në Ballkan, por edhe jashtë në gjuhët anglisht, gjermanisht, italisht e rusisht.
Thanas Lito

**Thanas Lito** ka lindur në vitin 1921 në Mbrezhan të Përmetit dhe u nda nga jeta më 23 shtator 2007. Doli herët në luftën për liri, ndërsa më pas u përfshi në Brigadën II Sulmuese Partizane. Kudo që punoi e shërbeu në radhët e Ushtrisë Popullore, tregoi ndërgjegje e profesionalizëm.
Jorgo Bllaci

**Jorgo Bllaci** (Gjirokastër, 1938 - 2001) është poet, përkthyes dhe "Mjeshtër i Madh". Për përkthimet e tij nga letërsia ruse, Bllaci është dekoruar nga ish-presidenti Boris Jelcin me dekoratën e lartë të «Urdhërit të Miqësisë».

## Biografia 
U lind më 1938 në qytetin e Gjirokastrës. Kreu fakultetin e Gjuhë-Letërsisë, më pas punoi si mësues. Në vitet '50 u dënua me dhjetë vjet burg, për shkak të bindjeve politike. Pas daljes nga burgu, më 1964-1967 Bllaci u detyrua të punojë si punëtor ndërtimi.

Më 1990 u kthye përsëri në shtëpinë botuese “Naim Frashëri”. Pas vdekjes u nderua me titullin "Mjeshtër i Madh".

## Veprat 
* *Ligjërimet e Pyllit*, lirika, Tiranë: Naim Frashëri, 1964.
* *Epika e Trëndafilave*, poezi, Tiranë: Naim Frashëri, 1990.
* *Zërat e natës*, poezi, Tiranë: Shtëpia Botuese e Lidhjes së Shkrimtarëve, 1993.
* *Kuja e violinës*, poezi të zgjedhura, Tiranë, 2007.

### Përkthime 
* Sergej A. Esenin, *Vjersha dhe poema të zgjedhura*, Tiranë: Monroe, 1994. ribot. Bllaci, 1996.
* Ivan S. Turgenev, *Ujrat pranverore: Rudini*, Tiranë: Naim Frashëri, 1996.
* A. S. Pushkin, *Vjersha dhe poema*, Tiranë: Naim Frashëri, 1997.
* Hajnrih Hajne, *U hodha - dhe u zgjova shpejt*; Lermonov, Goethe, Kitsi, etj.

## Referime
Fjalor Persisht - Shqip

Fjalori Persisht – Shqip posedon rreth 20 000 fjalë, shprehje, terme, fjalë të urta dhe emra vendesh. Fjalori është botuar në 1000 faqe dhe po ashtu ka edhe shtojca si dialog persisht – shqip, emra gjeografik, numrat dhe llogaritjet, etj.. Fjalori Persisht Shqip është botuar me përkrahjen e fondacionit “Rumi” në Tiranë ndërsa është botuar nga shtëpia e njohur botuese ”Toena” në Tiranë. Viti i botimit 2010. Ky fjalor madhështor është hartuar në kujdesin e një grupi gjuhëtarësh e leksikografësh të njohur nga Shqipëria dhe Irani, të udhëhequr nga: Seyed Amir Hossein Asghari drejtori i kolegjit "Saadi" dhe fondacionit "Rumi", me bashkëshorten Seyedeh Lejla Asghari. Redaktorë shkencorë janë: prof. dr. Hajri Shehu, dr. Seyed Ali Asghari, kurse hartues janë: dr. Seyed Ali Asghari, Seyedeh Lejla Asghari, Bahrie Hadroj, Edin Q. Lohja nga Shkodra.

Kategoria e pare
Monumenti i Xhorxhias

Ky monument prej guri 6.1 metra i lartë që peshon rreth 110 ton, gjendet në shtetin Xhorxhia të SHBA-së. Mbi monument është gdhendur ky shkrim në tetë gjuhë të botës.
Monumenti i Xhorxhias është një monument i madh në granit ne vendin e Elbert Qarkutnë Gjeorgji, SHBA. Me tetë nga zonat më të prekura është një mesazh i përbërë nga "dhjetë" rregulla apo këshilla në tetë gjuhë moderne, një për çdo sipërfaqe. Një mesazh, të shkurtër, është gdhendur në skajet e pjatës të mbuluar e strukturës në katër gjuhë e lashtë.kjo Pronë është gjithashtu i quajtur nganjëherë  Stonehenge amerikan.

## Forma dhe madhesia
Monumenti është gati 6 metra i gjatë dhe është bërë me gjashtë pllaka  graniti dhe të gjitha jane te rënda rreth 107 ton.[2]  Një përmendore drejtkëndëshe është duke qëndruar në mes, me katër spaced targa rregulluar në mënyrë të barabartë vertikalisht rreth "X" u ndez, dhe të gjitha mail-i është një pjatë mbulim drejtkëndëshe, që mbështetet në shtylla qendër, dhe katër vertices në pllaka drejtë. Struktura është një linjë astronomike. Në një fletë shtesë, të vendosura shtrirë në tokë në perëndim dhe një distancë të shkurtër nga ndërtesa kryesore janë gdhendur disa shënime mbi historinë dhe qëllimin e monumentit.

## Historia
Në qershor 1979 një i panjohur, nën pseudonimin e krishterë RC punësohen firma Elberton granit Mbarimi kompanisë për të ndërtuar struktura. hipoteza popullor është se emri ishte një haraç të themeluesit legjendar të Rosicrucianism, Christian Rosenkreuze shekullit të XIV.

## Aty thuhet
a) një botë me më pak se 500 milionë njerëz.
b) një gjuhë e vetme në të gjithë botën.
c) një qeveri dhe një gjykatë e vetme ndërkombëtare që do të qeverisë të gjitha shtetet.
ç) pakësim i të drejtave personale dhe rritje e detyrave sociale (balancim).
Fjalor Polonisht - Shqip

Fjalori polonisht - shqip i hartuar nga Arqile Teta, e para vepër leksikografike, me 25 mijë zërat në 1060 faqe. Fjalori përmban edhe shkurtimet që përdoren më shpesh në polonishten e sotme si dhe një skicë gramatikore të polonishtes. Viti i botimit 2007.
Mbreti Gyanendra i Nepalit

Pavarësisht kronikave të shkëlqyera ku jepen veprimtaritë e përditshme në Katmandu, mbretin Gyanendra po e mbulojnë retë e zeza. Zyrtarisht në fron vetëm pak kohë më parë, ai hipi në fron përmes forcës dhe jo sipas traditës. Ky gjest nuk i jep shumë siguri, aq më tepër nëse ndjekim zinxhirin e ngjarjeve që kanë ndodhur në pallat, të cilat arritën kulmin më 2001 me një zinxhir masakrash në familjen e Gyanendrës. As i biri, Parasi, nuk është kursyer nga violenca. Midis qeverisjes me dorë të fortë dhe tendencës së rebelëve komunistë në Nepal, mbretit i duhet të përballet çdo ditë me vështirësitë që po kalon vendi i tij.

Ish-mbreti nepalezes, Gyanendra, i fundit monark në botë i Hindu, iku nga froni më 28 maj, pasi nepalnezët zgjodhën Asamblenë Kushtetuese duke shfuqizuar dinastinë mbretërore që ishte në fron që prej 239 vitesh. Asambleja ishte kulmi i procesit të paqes duke përfunduar kështu dekadën e gjatë të kryengritjeve, gjatë të cilave Gyanendra armiqësoi dy anët ku në befasi bëri një kërkesë për të fuqizuar veten dhe për këtë më pas në vitin 2005 i jep fund qeverisjes. Pas votimeve, zyrtarët e Nepalit i paraqesin Gyanendras në një shkresë, se duhet të lërë për 15 ditë vendin duke e dëbuar nga Nepali.
Faktorët mbretërorë: Gyanendra erdhi në pushtet në 2001-shin, pas vdekjes së vëllai të tij mbretit, Birendra. Ky i fundit vdiq gjatë një darke familjare ku ishin edhe pjesëtarë të tjerë të familjes. Princi Dipendra, i cili vdiq pasi ishte qëlluar me armë, madje ai është fajësuar edhe për një masakër. Ndërkohë që disa besojnë ende që Gyanendra kishte një rol në këtë vrasje.

"Ai na tha ne që të mos t'u besojmë thashethemeve dhe kështu që ai nuk mund të lëvizte asetet mbretërore jashtë vendin dhe të shkatërronte ndonjë dokument".
Ministrja e Brendshme në Nepal, Krishna Sitaula, lajmëroi se Gyanendra ishte dakord që të lindte pallatin mbretëror në Katmandu dhe të jetonte në një shtëpi të zakonshme.
Altruizmi

**Altruizmi** është devocioni ndaj nevojave të të tjerëve duke flijuar apo hequr dorë nga interesi dhe e mira vetjake. Megjithatë, shpesh altruizmi mund edhe të jetë një sjellje në ndjekje të interesit personal - vetëm se në këtë rast kënaqësia personale fitohet duke ndihmuar të tjerët në vend të të ndihmuarit ekskluzivisht veten.

## Pikëpamje 
### Qeverisja dhe altruizmi 
Shpesh qeveria apo organizmat qeveritare e shfrytëzojnë altruizmin në shërbim të vet, duke pretenduar se çdo program qeveritar, pavarësisht se cila është kostoja në para apo mbi liritë themelore të individëve, është altruist dhe që i shërben interesit të fëmijëve, të ambientit, të të varfërve, të të pastrehëve, të sëmurëve etj.

## Citate 
* "Dashuria amërore është ndjenja më e shquar egoiste, ose, të themi ndryshe, ndjenja më energjike altruiste." (Alain)
* "Egoist nuk është ai që jeton si ia kënda por ai që kërkon nga tjerët të jetojnë si i pëlqen atij,; altruist është ai që len të tjerët pa intervenuar aspak, të jetojnë jetën e tyre." (Oscar Wilde)*
* "Bëre të mirën, hudhe në det se e gjen në krypë." (shqiptare)
* Altruizmi shpesh është alibi (Jean Rostand)

## Referime dhe shënime
Ali Daci

thumb|right|300px| Ali Daci
**Ali Daci** shkrimtar shqiptar nga Mali i Zi. Lindi më 3. dhetor 1959 në Dacaj të Rozhajës nga prindërit Nezir Daci e Begie Nikçi*. Klasët e para të fillores i kreu në fshatin e lindjes në gjuhën serbe, ndërsa katër të fundit në shqip pranë shkollës në Novosellë. Pas fillores, kreu të mesmen në Pejë dhe vazhdoi studimet për Gjuhë shqipe dhe Letërsi në SHLP «Bajram Curri» në Gjakovë. Pas kryerjes së studimeve u kthye në katund dhe punësohet mësimdhënës ku punon akoma sot.

Përveç si arsimues i brezave, Ali Daci përcjell dhe është aktiv në lëvizjet shoqërore brenda shqiptare dhe më gjërë në Ballkan e Evropë ku merr rolin e prijësit për ndryshime dhe ardhmëri.

Më 09 shtator 1990, bashkë me intelektualë të tjerë, vendosin dhe themelojnë në Tuz, Lidhjen Demokratike në Mal të Zi, subjekt politik i cili u lakmua edhe nga joshqiptarët. Këtu zgjidhet në krye të partisë në fjalë, Dega në Rozhajë, detyrë të cilën e ushtron edhe sot.

Mbajti lidhje të afërta me udhëheqësit politik shqiptare e sidomos me LDK-në dhe kryetarin Dr. I. Rugovën…
Ali Daci është veprimtar i Konferencës Shkencore për të Djathtën Shqiptare. Është bashkëpuntor i RZMZ-Redaksia në gj. Shqipe dhe pas luftës dy vjet me rradhë ka qenë korrespondent i Radio Pejës. Bashkëpunoi me gazetat dhe shtypin e kohës ku më së shumti shkruajti për gjendjen dhe pozitën e shqiptarëve në Mal të Zi e Sanxhak si dhe dha fillet e para të veprimtarisë humane- atdhetare të Mulla Jakup Kombit, Aqif Blytës, Xhemail Konicës…
"Shtigjet e përgjakura" është libri i tij i parë kurse ka botuar në bashkëautorësi me Rrahman Jasharin me titull " Zemër e madhe një Malësi" (2006).

Nga komuna e Pejës me rastin e dekorimit të anëtarit të kryesisë Ali Daci, me titullin Qytetar Nderi të Pejës.

## Referimet
Dhimitër Pojanaku

**Dhimitër Pojanaku** është poet i gjeneratës së re që arriti të imponohet pranë lexuesit me një poezi të kulluar, të pastruar nga foljet e tepërta gati të bezdisshme që hasen shpesh në poezinë tonë bashkëkohore. Në vargjet e zgjedhura, ndaj sa për ilustrim vjershën "Dimër në lokalet e plazhit" në të cilën, me tri folje, Pojanaku krijon varg "horizontesh" shpirtërore tek lexuesi...

Pojanaku lindi në qytetin me traditë poetike, në Pogradecin piktoresk... Është diplomuar për drejtësi në Universitetin e Tiranës dhe aktualisht punon gjyqtar në Gjykatën e Rrethit Gjyqësor në Pogradec.

Ka botuar vëllimet poetike : "Shiu lexon trishtimin tim", "Mëngjes dhe pak natë", "Xhindët kërcejnë polka". Vëllimit poetik "Gurët zbardhin natën", botuar në vitin 2002, i është akorduar çmimi "Penda e argjendtë", si libri më i mirë i vitit 2003. Pojanaku është laureat i shumë çmimeve kombëtare dhe ndërkombëtare. Në shkallë ndërkombëtare ka fituar çmimin për poezinë "Nënës" në Itali, dhe Francë. Poezitë e tij janë përkthyer në disa gjuhë të huaja.

Në vitin 2005, për poezinë e veçantë Pojanakut i akordohet titulli "Qytetar nderi i Pogradecit". Tani ka në proces krijimin e vëllimin poetik "Qielli vdes në hon".
Sadik Krasniqi

Sadik Krasniqi (24.05.1961). Lindi në fshatin Llukar të Prishtinës. Shkollën fillore e kreu në fshatin e lindjes, ndërsa shkollën e mesme si dhe studimet i ka kryer në Prishtinë. Është diplomuar në degën e Letërsisë dhe Gjuhës Shqipe në Universitetin e Prishtinës. Pas studimeve ka punuar si arsimtar i Gjuhës Shqipe në fshatin e lindjes deri sa ka emigruar në Gjermani.

Me shkrime është marr si student dhe krijimet e tij janë botuar pothuaj në të gjitha gazetat dhe revistat e kohës. Ka botuar poezi, tregime si dhe vështrime kritike.
parapamje|Sadik Krasniqi (2018)
Poezitë e Sadik Krasniqit janë shpërblyer nëpër konkurse letrare, janë përfshi në antologji si dhe është e përkthyer edhe në gjuhën frënge.

Sadik Krasniqi jeton në Hesia, Gjenrmani.

## Veprat
*„OFSHAMË NË URNË“, poezi, botoi Shtëpia Botuese „FAIK KONICA“, Prishtinë 2008.
Hajdar Salihu

**Hajdar Salihu** (Batushë, 1950 - 16 dhjetor 1995) ka qenë orientalist dhe shkrimtar shqiptar nga Kosova. Me punimin e tij *Poezia e bejtexhinjve,* botuar së pari më 1987 në Prishtinë, u bë ndër studjuesit më të thelluar dhe serioz të kësaj letërsie. 

## Biografia 
U lind në Batushë, buzë Erenikut, në komunë të Gjakovës. Familja e tij kishte prejardhje modeste, por me kontribut në kulturën dhe çështjen kombëtare, vëllai më i vogël i tij Jashar Salihu qe gjeneral i UÇK-së. Shkollën fillore e kreu në fshatin e afërm të Mulliqit kurse normalen dhe ShLP në Gjakovë. Më tej vazhdoi studimet universitare dhe pasuniverzitare në UP, dega Gjuhë dhe Letërsi Shqipe. Magjistroi me temën *Poezia shqipe me alfabet arab*, caktuar nga Rexhep Qosja. Për këtë punim u ndih nga i ndjeri Mexhid Yvejsi, por kur u botua më 1987 nga ndërmarrja e botimeve "Rilindja" në Prishtinë pas vonesës, nuk iu vendos emri i autorit dhe në ballinë për shkak të përfshirjes së tij në lëvizjet kombëtare të shqiptarëve të Kosovës në ato vite. 

Salihu punoi disa vjet si arsimtar në fshatrat Krelan dhe Mulliq. Mandej punon si profesor në gjimnazin e Deçanit por përjashtohet nga puna (1981) dhe rifillon aktivitetin profesional më 1987 pranë Teatrit Popullor në Gjakovë.

Ndërroi jetë më 16 dhjetor 1995 dhe u varros në Bratushë, xhenazen e të cilit ia fali Mulla Bedri Kida në praninë e shejhlerëve e hoxhallarëve e mijëra të pranishëmve. Më 2013 shtëpia botuese "Jeta e Re" ia botoi kompletin e veprave të tij në katër vëllime.

## Botime 
* *Udha e ditës së nesërme* (roman, 1990)
* *Jerina dhe helmi* (roman, 1994)
* *Raport për jetën paralele* (roman, 1994)

### Botime pas vdekjes 
* *Stina e mjegullës* (1999)
* *Baladë për kthimin e nizamëve* (2005)

Si që u përmend, pas vdekjes botohet dorëshkrimi i tij *Ese për stinën e mjegullës* tani të titulluar *Stina e mjegullës* (1999) nga i cili edhe u zgjodh një fragment nga kapitulli i parë.

## Referime
Muharrem Blakaj

**Muharrem S. Blakaj** (lindi më 6 janar 1959 në fshatin Vrellë, komuna e Burimit (ish Istogu) është shkrimtar shqiptar nga Kosova dhe ish i burgosur politik nga regjimi jugosllav.

## Jetëshkrimi
Muharrem Blakaj lindi më 6.01.1959 ne fshatin Vrellë dikasteri,apo Komuna e Istogut 

Shkollën fillore e mbaroi në vendlindje, të mesmen, ekonomiken, tre vitet e para në Pejë, ndërsa vitin e katërt, maturën, e përfundoi në Istog. Po atë vit e regjistroi Shkollën e Lartë Pedagogjike në Prishtinë, degën gjuhë dhe letërsi shqipe.

Për herë të parë burgoset më 14 dhjetor 1979, kurse për herë të dytë  më 5 shkurt 1987. Herën e dytë në mungesë të provave e lirojnë, ndonëse  një vit më parë UDB serbe ia kishte mbytur të vëllanë, Xhemailin, në burgun hetues të Pejës.

Gjatë bastisjes në shtëpinë e tij, policia ia merr dorëshkrimin e tregimeve të përgatitur për shtyp „Monolog i një komiti“, si dhe dy novelat „Balta me gjak“ dhe „Besa“, të cilat nuk ia kthejnë asnjëherë.

Muharrem Blakaj, në tetor të vitit 1987 detyrohet ta lëshoj Kosovën dhe të kërkoj strehim politik në Zvicër. Ai deri më tani i ka botuar kudo në shtypin shqiptarë qoftë në diasporë apo në Kosovë, tregimet dhe fragmente nga romanet e tij.

Muharrem Blakaj, bashkë me familjen e tij jeton në Zvicër.

**Çmimet letrare**

Nga: Unioni i shkrimtarëve dhe kritikëve letrarë - Tregimet e vitit 2018 "Ramiz Kelmendi" - Prishtinë - përmbledhje tregimesh me titull: Mëndesha

Titulli i lartë PEGASI Albania: Shkrimtar i vitit 2019 - Gjirokastër. 

Mirënjohje: 

Shtëpia e Kulturës "Koço Racin" Shkup 2018 - për bashkëpunim në planin kulturor dhe letrar.

Klubi letrar Martin Camaj München DE - 2018 - Vepra letrare - prozë.

Lidhja e Krijuesëve në Mërgatë - Tregim - Mëndesha. 

## Veprat letrare
* **Misioni sekret**, roman, botoi Sh. Botuese Rozafa, Prishtinë 2004. 
* **Veprat letrare:Thesaret e humbura**, roman, botoi SHKSH Mëmëdheu, CH - St. Gallen 2005. 
* **Veprat letrare:Atentat brenda germës L**, roman, botoi SHKSH Mëmëdheu, CH - St. Gallen  2007.
* **Veprat letrare:Paraardhësit**, roman, botoi KOMBI (IKDFK), Prishtinë 2009. **Veprat letrare:**
* **Rugëtim Fatal** monografi, botoi Dukagjini Pejë, 2012. 
* **Veprat letrare:Nana Kadë** film dokumentar, Pejë 2018. 

* **Paraardhësit** roman, botim i dytë ROZAFA Prishtinë 2018. 
* **Veprat letrare:Mëndesha** tregime, LENA Prishtinë 2018. 
* Romani ,,Zana e Shën Martinit “ gusht 2022.
Gorgias

**Gorgias**, nxënës i Empedolkit nga i cili e mësoi retorikën, është nga Leontium i Sicilisë dhe sipas disave jetoi 108-109 vjet. Njihet bashkë me Protagorën, si njëri nga sofistët e parë dhe më të njohurit në historinë e filozofisë. Në Athinë erdhi në moshën gjashtëdhjetë vjeçare me urdhër të qytetit të vet si ambasador. Në një fjalim të mbajtur para Kuvendit Popullor, ariti të bind athinasit ta ndihmojnë kundër Sirakuzës. Vdiq në vitin 374 p.e.s. në Larisë. 

« Fjala është despot i plotfuqishëm » pat thënë Gorgias në një fjalim tjetër të vetin në Athinë. Për të, arti i të folurit dhe manipulimit janë « çelësi i pushtetit politik ». Thënia e tij se : Gojëtari ka mundësinë e të folurit që të gjithëve pa dallim dhe mbi çdo pyetje, në atë mënyrë që në prani të turmës të jetë më bindës se çdokush tjetër ». Të këtilla deklarime ngjallën bujë në Athinë dhe njëherit ndihmuan që retorika, pra arti për të bindur, të pajiset me petk famëkeq. Sulmet më të « egra » erdhën nga Sokrati dhe nxënësi i tij Platoni në Dialogun e tij sa bënë që edhe sot fjala sofist të ketë domethënie fyese. Për Platonin, sofistët, e nderonin (çmonin) më shum të mundshmen se sa të vërtetën, kjo është e pajelueshme. Por, edhe pa Platonin, retorika, vendin e ka në në mes të lejueshmes dhe përçmimit. Ajo lindi krysisht si pasojë e nevojës dhe e dëshirës për mbisundim politik dhe për të bindur gjykatësit gjatë një procesi gjyqësor.

Gorgias dhe sofizmi në përgjithësi mbrojnë « tezën e të fortit ». Për ta, drejtësia është çpikje e të dobtive që e përqafojnë një masë e madhe, të cytur nga friga se mos vallë do të pësojnë nga të fortit. Për sofistët drejtësia është forcë dhe lejohet të përdoret për epërsim...

## Përfundimet kryesore dhe më të dalluara të Gorgias janë 
* a. E vërteta nuk egziston ;
* b. Qenia nuk egziston e « nëse diçka egziston, është qenia ose jo-qenia, ose njëherit qenia dhe jo-qenia. » ;
* c. « Edhe nëse diç egziston, njeriu nuk mund ta dalloj e as ta spjegoj ».

Gorgias, nxënës më të famshëm pati Isokratin, që u bë njëri ndër gojëtarët më të njohur të Athinës por që njëherit u sulmua shum ashpër nga Plutarku « se kaloi një të nëntën e jetës se vet për të shkruar një fjalim ».
Parmenidhi

thumb|Parmenidi
**Parmenidi** (lindur rreth vitit 515 p.e.s.) ishte një filozof grek parasokratik nga Elea në Italinë Jugore. Ai ishte themeluesi i shkollës eleate të filozofisë. U rrit në një familje të pasur dhe mendohet se në moshën 65 vjeçare kaloi në Athinë ku edhe u takua me Sokratin.

Parmenidi është një mendimtar grek filozofinë e të cilit nuk e njofim aq sa duhet e disa herë mbi të janë shkruar gjëra thellësisht të pasakta. Nga vepra e tij sot njohim me saktësi vargjet «Mbi natyrën» mirëpo është e tepërt dhe e pabazë pohimi se Parmenidi shkroi edhe në prozë pasiqë për të vërtetuar këtë, nuk kemi asnjë dokument tjetër të besueshëm të gjetur deri më tani.

Për të hapur mundësitë e studimit të Parmenidhit, është mirë të tërhiqet një rezyme në disa pika kyqe: Për te, Qenia është kryesore, e domosdoshme, pa zanafillë dhe e përjetshme, e vazhdueshme dhe jashtë çdo dyndjeje kohore, e pandryshueshme dhe homogjene, një … Krejt është mirë e lidhur dhe e arsyeshme, dhe si përfundim : Qenia Është e Mos Qenia nuk Është apo e kundërta, Mos Qenia Është e Qenia nuk Është. Duke u nisur nga kjo se nuk qëndron Mos-Qenia, Parmenidhi arrin të vërtetën e përkryer të mendimit të tij mbi Qenien. Kështu, duke injoruar Hiçin, ai ngriti bazat e fjalës dhe logjikës racionale. Por kjo, nuk do të thotë se Parmenidi nuk është jokeherent. Qenia është, koha Jo-ja nga ku edhe ideja e palëvizshmërisë ; krejtë ç’është, do të jetë përgjithmonë. Ja këtu QENIA Parmenid tejkalohet nga zanafilla dhe shpërbërja (shkatërrimi) (genesis dhe phthora). Të pa qenën nuk mund ta njohim se është pamundur e pra as nuk mund ta shprehim me fjalë sepse mendimi është i njejtë me Qenien, që do të thotë se fjala dhe mendimi duhet të jenë Qenie. Ata egzistojnë e hiçi jo, ai është asgjë. Në fund mund të themi se Qenia a Parmenidit është grimcë e Kaosit e me këte është botë në vehte pasiqë njëherit është njëshe e thjeshtë edhe një gjithësi e tërë, me një fjalë, Zot. Në kaos nuk egziston koha, Qenia është një ekstrem monolitik. A thua Parmenidi donte që në mendimet e tija të quajtura paksa me të drejtë, të errëta, të shoh qenien e tij më lartë se qenien dhe hiçin mbi të cilat flet.

## Shih edhe 
* Parasokratizmi
* Shkolla eleate
Zenoni nga Citiumi

**Zenoni nga Citiumi** (335 - 263/262) lindi në qytetin e vogël Citium në Qipër.  Dijmë se është themeluesi i shkollës stoike dhe se ishte i njohur me nofkën Fenikasi.  Bir i një tregtar të pasur, edhe ai filloi me tregti porse y zhyt në humbje të mëdha prandaj ngriti dorë e u tërhoq.  Rreth vitit 310 p.e.s. largohet nga vendlindja dhe vendoset në Athinë.  Nga këtu i ndjek mësimet e cinistit Krates, megarikut Stilponit dhe akademistëve ksenokratit e Polemonit.

Pas përafërsisht dhjetë vjetësh, Zenoni, filloi të ngrej shkollën e vet në vend publik, që ishte Portiku i pikturave (Stoa Puakile) nga rrjedh pra edhe  emri i shkollës Stoicizmi.

Është vështirë të ndërtojmë një pasqyrim të qartë mbi idetë dhe edukimin që shtjellonte Zenoni, pasiqë nuk na ka ngelur gati asnjë shënimm i shkruar. Janë  shkrimet e nxënësit e tij Krisipit nga të cilat mësojmë se detyra morale, kontrolli i vetvehtes dhe harmonia me natyrën ishin parimet kryesore të etikës stoike të doktrinës së tij. Ndër nxënësit tjerë me famë në këtë kohë është edhe mbreti i Maqedhonisë Antigon Gonatasi.

I veshur me dituri të gjithanshme, Zenoni iu përvesh ngritjes së virtytit të luhatur nga Epikurienët, dhe rimëkëmbjes e të vërtetës së damkosur nga Skeptikët. Ndau shkencës në tri lami kryesore : Logjika, Fiziologjia dhe Morale.  Dy të parat në thelb, për te janë vetëm përgatitje për të përqafuar të tretën që është nënkuptohet në këtë rast edhe më madhorja.

Në logjikë, trajton kriteret e së vërtetës dhe thotë se çdo ide e ynë e ka nismën në ndonjë ndjenjë.  Në fiziologji (Shkenca e natyrës) ndanë botën si dhe njeriun në dy principe : njëra pasive, që është materia dhe ajo aktive që është arsyja.  Sa i përket Moralit, ai kërkon nënshtrimin rregullave të përmendura se janë ligj hyjnor dhe jep kahjen e të ndjekurit të natyrës. Ai nuk pranon asnjë hirë e të mirë tjetër përveç virtytit kështu që, ngritet në personalitet  të urtësisë së lartë gjer në hyjnim.

Përndryshe nga Zenoni sot na kanë ngelur vetëm titujtë e disa veprave si : Jeta sipas natyrë, Natyra Njerëzore, Detyra Fjalët dhe Pasionet. Sa i përket çështjeve që trajton, na i njohim nga shkrimet  e Ciceronit, Senekës e Plutarkut.  Për jetën e tij mësojmë nga Diogjen Laersi.

Zenoni vdiq në moshë shumë të shtyrë rreth vitit 262/263 p.e.s. i adhuruar nga të gjithë.
Bjellorusi 2–0 Shqipëri (12 Tetor 2010)

Ndeshja e futbollit Bjellorusi - Shqipëri për eliminatoret e Europianit 2012 u luajt në stadiumin “Dinamo” të Minskut më 12 tetor 2010. Bjellorusia fitoi 2-0 kundrër Shqipërisë. Rodionov shënoi në minutën e 10-të, Krivets dyfishoi në minutën e 77-të.
Bioelementet

Vetëm 27 elemente janë biogjene. Mirëpo pjesa më e madhe e botës së gjallë është e ndërtuar nga 16 elemente kimike, këto elemente quhen elemente biogjene. 
Elementet që marrin pjesë në ndërtimin e botës se gjallë janë karboni, oksigjeni, azoti, hidrogjeni, fosfori, sulfuri.

Në grupin e dytë bëjnë pjesë : natriumi, magnezi, kalciumi dhe klori.

Në grupin e 3 bëjnë pjesë 16 elemente të cilat gjenden në sasi minimale në botën e gjallë prandaj quhen edhe mikroelemente E këto janë : hekuri, bakri, zinku, mangani, kobalti, jodi, molibdeni, vanadi, nikeli, kromi, fluori, seleni, silici, kallaji, bori, arseni. Këto elemente quhen ndryshe edhe si elemente esenciale.

Në botën e gjallë bioelementet rrallë ndodhen në gjendje të lirë. Qeliza prej këtyre elementeve (C, H, O, N) ndërton molekula të veçanta të cilat quhen mikromolekula, ndërsa me mase më të madhe molekulare quhen makromolekula. Mkromolekulat janë substanca polimere sepse janë të ndërtuara prej njësive më të vogla që quhen monomer. P.sh. substanca polimere janë : PROTEINAT MONOMERET E TIJ JANË : AMINOACIDET.

Biomolekulat lidhen ndërmjet vete dhe nderojnë : komplekse makromolekuklash si p/sh. lipoproteinat, kromozomet, sistemet multienzimatik.
Bardhasani

**Bardhasan** është një vendbanim në komunën e Gjakovës, Kosovë. Pas vitit 1999 fshati është i njohur edhe me emrin **Bardhoshan**.
 
 
 
 
 
 

## Lidhje të jashtme 
*vendndodhja
Dallashaj

**Dallashaj** është një vendbanim në komunën e Gjakovës, Kosovë.
 
 
 
 
 
 

## Lidhje të jashtme 
*vendndodhja
Epikteti

**Epikteti** lindi rreth vitit 50 në Frigji (Turqi e sotshme – Hierapolis) dhe besohet të ketë jetuar gjer në mes të viteve 125-130. Ky nuk është emri i tij i vërtetë por vetëm një "nofkë" që rrjedh nga fjala greke epiktetos, skllav, shërbëtor dhe është me prejardhje nga familje skllave, ai megjithatë mundi ti ndjek mësimet filozofike të stoikut Musonius Rufus. Epikteti, pasi iu shit mizorit Epafroditit, u lirua nga Neroni dhe filloi të jap mësim dhe kështu të përhapë tezat stoike gjer në vitin 90 duke u bë kështu, me Mark Aurelin dhe Senekun, njëri ndër më të njohurit e stoicizmit të ri. Na, e njofim sot veprën e tij duke falënderuar Flavius Arien-in nga Nikomedia, nxënës dhe përkrahës i mësuesit të vet, që me një stil të drejtë dhe pa teorizime tuboi dhe i publikoi tetë libra të quajtura « Takimet » nga të cilët fatkeqësisht janë ruajtur vetëm katër si dhe « Manueli » (Doracaku).

Me vendimin e Domitienit për ti përzënë filozofët nga Roma, Epikteti gjeti strehim në Nikopolis, të Epirit, ku edhe besohet të ketë vdekur brenda viteve 125-130. 
Epikteti njohu, nëpërmjet të mësuesit të vet Rufusit, Zenonin dhe Krisipin por u inflencua shumë edhe nga Sokrati, Diogjeni e Aristoteli. Nga krejtë këto njohuri, ai ndërtoi dhe pasuroi stoicizmin me një hije të « petkut » romak. Në veprat e Epiktetit, në qendër të interesit dhe trajtimeve është çështja morale dhe definimi i mirësisë. Ai pohonte se njeriu është shum i kufizuar dhe se gjithësinë e kanë në dorë Perënditë dhe sundimi i tyre mbi çdo gjë është i pagabueshëm. Njeriu nuk mund as të kontrolloj dhe as ta dij nga para rrugën e vet, prandaj, duhet të pranoj pafuqinë e vet para fatit dhe pasiqë është i dobët në këtë aspekt, ai duhet të jetë tolerant përballë dobësive dhe mungesave të tjetrit. Ai gjithashtu ngrinte lartë lirinë e pashoqe të njeriut i cili, i robëruar, i nxënë në hekura o i torturuar, mbetet zot i vetvehtes. Konceptet fondamentale që përbëjnë më tutje doktrinën e Epiktetit janë :
   
* dëshira racionale, e menduar dhe shqyrtuar mirë e nga gjërat që varrën nga vet njeriu ;
   
* gjakftohtësia - qetësia e shpirtit që nuk turbullohet nga asgjë e që nuk frikohet e as nuk dëshiron gjë dhe kështu arrin të fuqinë që të vendos vet për gjykimin që sjellë ;
  
* Rezonimi që do të thotë përputhje me rregullin natyror që kaplon mbarë gjithësinë ;
   
* Perëndia dhe kuptimi stoik "Zoti baba i njerëzimit" që vendos një lidhje shpirtërore logjike në mes njeriut dhe Zotit.
Fshaj

**Fshaj** është një vendbanim në komunën e Gjakovës, Kosovë. Fshati kufizohet me komunën e Rahovecit. Në këtë fshat gjindet edhe Ura e Fshejt, e cila shpesh edhe ngatërrohet me emër si Ura e Shenjtë.

## Fshaj 
Fshati Fshaj është një vëndbanim që gjendet në komunën e Gjakovës, në pjesën veriore në afërsi me Rahovec. Trashgimitë e shumta arkeologjike dëshmojnë vjetërsin e këti vendi. Më larg se 800 metra në jug-perëndim të urës, gjendet nekropoli tumular i Fshajit, që daton nga periudha e vonë e hekurit (VII-VI p.e.s). Këto të gjetura paraqesin trashgiminë e etnisë dardane, të praktikës së varrimit me vendosje të lirë të trupit dhe kornizimit të tij me gurë. Për një kohë të gjatë, fshati është i njohur për peisazhin e bukur të grykës së lumit të Drinit të Bardhë, ku qëndron edhe Ura e Fshejtë.

Më e veqanta e kësaj ure është gara e kërcimeve. Tashmë që 70 vite zhvillohen gara në mënyr të organizuar.Shumë garues nga vende të ndryshme mblidhen dhe kërcejnë në stile të ndryshme, duke pasur audiencë me mijëra spektatorë nga vende të ndryshme.

Gjatë rrjedhjes së lumit Drini i Bardhë në pjesën më të lartë shkëmbore janë të ndërtuar shtigjë për ecje. Gjatë ecjes nëpër shtigjë, ju keni pamjë të plotë të Ures së Fshejtë, lumit Drini i Bardhë dhe luginës së këtij lumi, e poashtu shkëmbinjë të Talanit.

## Referime 
## Lidhje të jashtme 
*vendndodhja
Dritan Prifti

**Dritan Prifti** lindi më 27 gusht 1968 në Berat dhe vdiq më 12 tetor 2017 në Tiranë.

Prifti ishte më 2009–2011 deputet i Lëvizjes Socialiste për Integrim. Ai ishte Ministër i Ekonomisë, Tregtisë dhe Energjetikës së Shqipërisë nga viti 2009 deri 2010.

Ndërroi jetë më 12 tetor 2017, pas një beteje disamujore me leukeminë.

## Referime
Elvira Dones

**Elvira Dones** (Durrës, 1960) është shkrimtare, skenariste dhe producente filmash shqiptare.

## Biografia 
U lind në Durrës në vitin 1960 dhe është diplomuar në Letërsi Shqipe dhe Letërsi Angleze në Universitetin Shtetëror të Tiranës. 

Në vitin 1988 ajo u punësuar nga Televizioni Shtetëror Shqiptar dhe në këtë cilësi udhëtoi në Zvicër, ku ajo u largua përfundimisht. U akuzua për tradhti në Shqipëri (në mungesë), u dënua me burg dhe iu mohua takimi me djalin e saj deri pas rënies së komunizmit në Shqipëri në vitin 1992. Nga 1988 deri në 2004 Dones jetoi në Zvicër ku punonte si shkrimtar dhe gazetare në televizor , duke shkruar, drejtuar, dhe duke prodhuar disa dokumentarë. Që nga viti 2004 ka jetuar në Shtetet e Bashkuara. Pjesa më e madhe e shkrimit të saj është në italisht ose shqip, por disa prej filmave të saj dokumentarë janë nëntitulluar në gjuhën angleze. Disa prej këtyre filmave kanë fituar ose janë emëruar për çmime të ndryshme. Dokumentari i saj më i fundit, Virgjëra e Betuar, tregon historinë e grave në Shqipërinë e veriut që betohen për nderin e vazhdueshme në vitet e tyre të adoleshencës dhe bëhen burra në shoqërinë e tyre - jo gratë që veprojnë si burra apo gra që kanë ri-përcaktim gjinor, por thjesht gra që tani janë burra . Ky film u cilësua si dokumentari më i mirë në Festivalin e Filmit të Grave në Baltimore në vitin 2007. Nga tetori i vitit 1988 jeton dhe punon në Zvicër.

## Romane 
Në gjuhën shqipe ka publikuar këto romaneː

* DASHURI E HUAJ, roman, Tiranë, 1997 (Botuar në italisht, në vitin 1998, me titullin Senza Bagagli)
* KARDIGAN, roman, Tiranë, 1998
* LULE TË GABUARA, vëllim me tregime, Tiranë, 1999
* YJET NUK VISHEN KËSHTU, roman, Elbasan, 2000 (Botuar në italisht me titullin SOLE BRUCIATO, Milano, 2001
* DITË E BARDHË E FYER, roman, Elbasan, 2001
* I LOVE TOM HANKS, tregime, Elbasan, 2002
* MË PAS HESHTJA, roman, 2004
* Romanet Yjet nuk vishen kështu, Ditë e bardhë e fyer dhe Më pas heshtja, janë pjesë të trilogjisë “Trilogjia e dhimbjes”.

Elvira Dones është anëtare e Shoqatës Zvicerane të Shkrimtarëve (SSV-SSE-SSS).
## Filma
* *Brunilda* (2003) - i premiuar me çmimin ''Fipa d'argent* në seksionin *Grand Reportages de faits et societe* në Festivalin Ndërkombëtar të Programeve Audiovizive, Biarritz, Francë, janar 2005;
* *I ngujuar (Nailed)* (2004)
* *Sworn Virgin'' (2015)
## Referime
Natasha Lako

**Natasha Lako** lindi në Korçë, më 1948. Ajo është shkrimtare, skenariste e një sërë filmash shqiptarë, publiciste. Dy here deputete e PD ne Parlamentin e pare pluralist.Ka botuar disa libra me poezi, si: "Marsi brenda nesh", 1972, "E para fjalë e botës", 1979, "Këmisha e pranverës", Prishtinë 1984, "Yllësia e fjalëve", Tiranë 1986, "Natyrë e qetë", Tiranë 1990, "Thesi me pëllumba", Tiranë 1995, Këmbë dhe duar 1998, Perkthim Tomas Transtromer "Perandoria  e barit" 2002, Lëkura e ujit 2005, Ribotim Tomas Transtromer-ripermbledhje" Qielli i lene pergjysem" 2011 
Ese Energjia filmike  2006, romanin "Stinët e jetës" etj.”Kunderperfytyrimi” 2016
skenare filmash:
Mësonjtorja, Një emër mes njerëzve,  Fjalë pa fund,  Muri i gjallë, Partizani i vogël Velo, Rruga e lirisë, Një vit i gjatë, Plumba perandorit, I paharruari, Fletë të bardha, Lule të kuqe, lule të zeza, Përcjellja, shkronjat e pavarsisë, Te fala Ndreke Luca, Koha e pelikules( Xhanfise Keko)Rikard,( Aktorit Regjisorit Rikard Ljarja)

E perfshire ne antologji boterore te poezise dhe ne disa permbledhje nderkombetare poetike.
Nasip Meçaj

**Nasip Meçaj**, është Prof. Dr. dhe punonjës shkencor në Qëndrën e Studimeve Gjeografike të Akademisë së Shkencave të Shqipërisë. Në periudhën 1990-91 kreu studimet pasuniversitare në Bari (Itali), në fushën e Gjeomorfologjisë Fluviale (pellgjet dhe luginat lumore), gjithashtu ka kryer kurse për trajnimin dhe menaxhimion e bregdetit, organizuar nga UNESCO, në Venecie (Itali). 
Është anëtar i shumë organizatave ndërkombëtare, si: IUCN, CEC, MedForum, AGA, IGU, AIG, etj. Ka marrë pjesë në shumë Kongrese, Konferenca, dhe Simpoziume shkencore ndërkombëtare (35 të tilla), duke referuar me artikuj shkencorë dhe postera, si: Itali, Spanjë, Hollandë, Austri, Çeki, Poloni, Suedi, Rumani, Izrael, Jordani, SHBA, Koreja e Jugut, Japoni, Kanada, etj. 
Është autorë i më shumë se 40 artikujve shkencor, 15 prej tyre të botuara në revistat shkencore jashtë vendit dhe më shumë se 300 shkrime shkencore popullore në gazetat revistat, periodikët brënda vëndit, 5 monografi, 3 fjalore enciklopedike, dhe shumë broshura, harta, guida turistike, skenare televizive, leksione në universitet dhe fletëpalosje, etj. Në vitin 1996, ka ngritur në Bënçë (Tepelenë) Kopshtin Botanik dhe Qendrën e Edukimit Ambjental e vetmja e këtij lloji në Shqipëri.
Shkëlzen Halimi

**Shkëlzen Halimi** (1961) është shkrimtar, dramaturg dhe gazetar shqiptare nga Maqedonia e Veriut.

## Biografia 
Shkëlzen Halimi u lind në vitin 1961. Ka diplomuar në Katedrën e Gjuhës dhe Letërsisë Shqiptare në Fakultetin Filologjik në Shkup. Ka punuar në gazetën Flaka, Bota sot, Fakti. Aktualisht punon në gazetën Koha. Ka botuar veprat “Ujem dashurie” (poezi), “Qeshje pa zë” (poezi), Beti blu në Bit Pazar” (poezi), “Rruga kobër” (poezi), “Lule në shkretëtirë”(poezi), “Agshol i grisur (tregime), “Vdekja e Vincentit (tregime), Oda e rrëfimit (tregime), “Kthimi” (roman) etj. Shkëlzen Halimi ka shkruar edhe disa drama që janë inskenuar në Tetovë, Shkup e Kumanovë. Është marrë edhe me përkthime. Jeton dhe vepron në Shkup.

Halimi është autor i dhjetëra veprave poetike, prozë dhe dramatike. Dramat e tij janë vënë në skenat e teatrit në Shkup, Tetovë, Kumanovë, Prizren etj. Ka përkthyer disa libra nga maqedonishtja në gjuhën shqipe . Veprat e tij janë përkthyer në disa gjuhë dhe janë përfaqësuar në disa antologji. Tre nga tregimet e tij të shkurtra janë të përfaqësuara në antologjinë maqedonase me tregime të shkurtra, " Xhuxhi në vendin e lulëkuqeve " ( Temlum, 2022). 

## Shih edhe 
* Shqiptarët në Maqedoninë e Veriut

## Referime
Ylli Pango

**Ylli Pango** (lindur më 26 Mars 1952 në Tiranë Shqipëri) është psikolog shqiptar

## Arsimi/Kualifikimet 
1965-1969 : Shkolla e Mesme e Përgjithshme “Qemal Stafa” – Tiranë

1969-1974 : Student në Universitetin e Tiranës, Fakulteti i Shkencave të Natyrës, Diplomuar për matematikë 5-vjeçar.

1981-1983 : Studime Pasuniversitare në psikologji, Universiteti i Tiranës, Fakulteti i Shkencave Sociale

1989 : Kurse trainimi në Psikologji, Itali, (Bari, Romë)

1994-1995 : Studime Pasuniversitare (1-Planifikimi dhe adminstrim i arsimit 2- Psikoterapi – Universiteti i  Bostonit. Programi i bursave Humphrey USA, program Profesional dhe Akademik (Programi i Shkëmbimit Fulbright)

## Titujt shkencorë 
1987 : Kanididat i Shkencave Psikologjike

1992 : Doktor i Shkencave Psikologjike dhe Pedagogjike

1994 : Profesor (titull shkencor)

*Eksperiencat profesionale dhe anëtarësimet*

1976-1983 : Lektor në Shkollë të Lartë & Mësues në Shkollë të Mesme
                
1983 : Studiues dhe Shef i Departamentit të Psikologjise dhe Pedagogjisë në Institutin e Studimeve Pedagogjike, Tiranë.
                
Pedagog i jashtëm i matematikës në Universitin e Tiranës. Lektor.

1992-1994 : Zëvëndës Ministër i Arsimit 
                
Nënkryetar i Komitetit të UNCIEF-it, Shqipëri

1992-1994 : Zëvëndës President i Komisionit të Lartë të Kualifikimit Shkencor, Shqipëri

1997-1999 : Lektor, profesor i psikologjisë, Universiti i Tiranës

1997-1999 : Kryetar i Këshillit Drejtues të Radiotelevizionit Shqiptar

1999-2005 : Dekan  i Fakultetit te Shkencave Sociale, Universiteti i Tiranes

2002 : Këshilltar politik i Presidentit të Shqipërisë

2005-2009 : Deputet i zgjedhur në zonën nr.38 Tiranë. Anëtar i Parlamentit të Shqipërisë.  
                
Nënkryetar i Komitetit të Medias dhe Edukimit

2007-2009 : Ministër i Turizmit, Kulturës, Rinisë dhe Sporteve të Shqipërisë

2010 : Drejtor i Përgjithshëm i Agjencisë së Kërkimit, Teknologjisë dhe Inovacionit

*PUBLIKIMET 1985-2010 *

1-	Psikologjia e të menduarit të fëmijës, (1987)(130 faqe)

2-	Metodat statistikore në psikologji (1985) (130 faqe)

3-	Të fshehtat e kujtesës (1990) (210 faqe)

4-	Amerika(1996) (200 faqe)

5-	Psikologjia sociale (1998) (300 faqe)

6-	Rrënoja(1994) (120 faqe)

7-	Edukimi qytetar –edukim për demokraci(1999)

8-	Prostitucioni- plagë e hapur e shoqërisë shqiptare. (2002)

9-	Probleme të organizimit dhe metodologjisë së studimeve sociale dhe psikologjike.

10-	Psikologjia e rinisë shkollore (Artikuj, studime, prezantime).

11-	Plani i zhvillimit afatmesëm për sektorin e arsimit (drejtues i studimit). (1993)

12-	Arsimi i mesëm në Europë. 1994.(Bashkëautor dhe autor i kapitullit “Arsimi i Mesëm në 
Shqipëri. Publikim i Këshillit të Europës (1992-1993)

13-	Krim-Artikuj dhe Ese-2003 (130 faqe)

14-	Psikoterapia(2004)- Manual për diagnostikimin dhe trajtimin e çrregullimeve psikologjike (870 faqe)

*Rreth 500 artikuj dhe studime në fushën e psikologjisë, punës sociale, sociologjisë &  edukimit.*

Prof. Dr. Ylli Pango - Official site - Faqe zyrtare 

## Referime
Gävle

**Gävle** është një qytet në krahinën Gävleborgs të Suedisë. Komuna Gävles ka 95.190 banorë. 
Gävle është një qytet në Gävleborgs dhe qytetin kryesor të komunës Gävle dhe selia e qarkut të qarkut. Gävle, qyteti 13 të Suedisë madh me 70 000 banorë.

Qyteti është i vendosur në Gävle Bay, aty ku boshatis Gavleån në Gjirin e Bothnia (Detit Balltik), rreth 15&nbsp;km në veriperëndim të Skutskär Dalälven e cila ka grykëderdhje e gjerë të saj. Rreth 20&nbsp;km në perëndim të Gävle dhe në rrjedhën e sipërme, së bashku Gavleån është Sandviken. Midis Gävle dhe Skutskär është Furuvik, i njohur për kafshët dhe amusement park Furuviksparken.

Gävle është një qendër e vjetër industriale që sot, ndër të tjera të lidhura me tavë Gevalia, i cili është emri lokal në latinisht. Qyteti ka "Mirë se vini në fluturake", si një anije slogan dhe flamuri në det është e re rrethit Gävle Fillesa. Shpëtim Gävle detit stacioni i lidhur SSRS - Suedisht Deti Shpëtim Shoqërisë; RS Gävle. Në vitet e fundit, Gävle mori shumë vëmendje për dhi e saj, e cila pothuajse çdo vit djegur.
## Pak histori 
Gävle e parë e përmendur si qytet në 1413, por statutin e saj të parë i njohur datat nga në 1446. qyteti ka shërbyer si port i dërgesës për të Veriut Bergslagen dhe peshkatarët Gävle kishte monopolin herë pas here mbretërore në peshkimit përgjatë shumë të bregdetit Norrland. Gävle ishte një qytete të hershme lëndë dhe konkuruan edhe me Stokholm, por e Gjirit të ashtuquajturat handelstvånget1636, të detyruar pas ankesave nga klasat e mesme të kryeqytetit, megjithatë, inhibited zhvillimin e qytetit në 1600 - dhe vitet 1700, kur transportit ndërkombëtar nuk ishte i lejuar.

Gjatë Luftës së Veriut e Madhe të qytetit i shpëtoi fatit të më të madhe të qyteteve të bregdetit Norrland, që janë shkatërruar dhe djegur nga rusët. Sulmin rus në Gävle në 1719 ishte i zbrapsi nga ushtria suedeze. Në 1792 Gustav III, mbajt parlamenti e tij të fundit këtu, në një shtrirje të Gävle Kalaja.

Qyteti ka qenë e goditur nga zjarret e qytetit disa, e fundit në 1869, i cili hodhi pjesën më të madhe të qytet në veri të Gavleån në hi.

Në vitet 1600 këta mesi u bë në qytetin e qarkut të Gävle në qarkun bashkëkohore Perëndimi, tani e qarkut.
## Ekonomia 
## Demografia 
## Kultura 
## Politika 
## Shiko edhe këtë 
* Suedia